*Projekts*

2013.gada \_\_\_.\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr. .§)

**Noteikumi par valsts nodevu par atteikšanos no Latvijas pilsonības un Latvijas pilsonības atjaunošanu**

*Izdoti saskaņā ar Pilsonības likuma*

*23.panta piekto daļu un 25.panta septīto daļu*

1. Noteikumi nosaka valsts nodevas par atteikšanos no Latvijas pilsonības un Latvijas pilsonības atjaunošanu (turpmāk – valsts nodeva) apmēru, samaksas kārtību un atvieglojumus.

2. Valsts nodevas apmērs ir 21,34 *euro*.

3. Politiski represētai personai, pirmās grupas invalīdam, bārenim, bez vecāku gādības palikušam bērnam un personai, kura saskaņā ar likumu ir atzīta par trūcīgu, piešķir valsts nodevas atvieglojumu, nosakot valsts nodevu 7,11 *euro* apmērā.

4. Valsts nodevu maksā pirms iesnieguma par atteikšanos no Latvijas pilsonības vai par Latvijas pilsonības atjaunošanu iesniegšanas.

5. Valsts nodevu ieskaita valsts pamatbudžeta kontā.

6. Ja pieņemts lēmums noraidīt personas iesniegumu par atteikšanos no Latvijas pilsonības vai par atteikumu personai atjaunot Latvijas pilsonību, vai persona pirms lēmuma pieņemšanas atsaukusi savu iesniegumu, valsts nodevu neatmaksā.

7. Atzīt par spēku zaudējušiem Ministru kabineta 2000.gada 28.novembra noteikumus Nr.410 „Noteikumi par valsts nodevu par atteikšanās no Latvijas pilsonības un pilsonības atjaunošanas dokumentēšanu” (Vēstnesis, 2000, 435/437.nr.).

8. Līdz *euro* ieviešanas dienai valsts nodevas apmērs ir 15 latu, bet šo noteikumu  3.punktā norādītajām personām – pieci lati.

9. Noteikumi stājas spēkā 2013.gada 1.oktobrī.

Ministru prezidents V. Dombrovskis

Iekšlietu ministrs R. Kozlovskis

Iesniedzējs:

Iekšlietu ministrs R. Kozlovskis

Vīza:

Valsts sekretāra pienākumu izpildītāja I. Aire

07.08.2013. 15:53

228

S.Kundrāte, 67219289

sanda.kundrate@pmlp.gov.lv